NB! Les informasjonen etter skjemaet før du fyller ut og sender inn klagen.

|  |
| --- |
| **Klager** Hvis det er flere klagere, må informasjon om alle oppgis. Ved for lite plass bør man legge ved egen oversikt over partene. |
| Fullt navn |  | E-postadresse |
|  |  |
| Bostedsadresse | Telefon privat |
|  |  |
| Postnummer | Poststed | Telefon mobil |
|  |  |  |

|  |
| --- |
| **Forening/Enhet som har fattet vedtak det klages over** |
| Fullt navn |  | E-postadresse |
|  |  |
| Adresse | Telefon |
|  |  |
| Postnummer | Poststed | Telefon mobil |
|  |  |  |
| Kontaktperson | Telefon til kontaktperson |
|  |  |

|  |
| --- |
| **Saken gjelder** Bruk 1–2 setninger. Eksempel: «Klage over styrevedtak dd.mm.yyyy om eksklu­sjon fra lokalforening» |
|  |
| **Påstand** Det du ønsker å oppnå. Eksempel:1. Vedtaket er ikke fattet på riktig måte, jeg har ikke hatt anledning til å svare på alle anklagene.
2. Vedtaket er uriktig eller for strengt eller baserer seg på feil i faktiske opplysninger
 |
| 1. |  |
| 2. |  |
| 3. |  |

|  |
| --- |
| **Faktisk begrunnelse for kravet (påstandsgrunnlag)**De faktiske forhold som du mener skal medføre at du vinner frem med din påstand. Eksempler:* Jeg har ikke gjort de handlinger som ligger til grunn for eksklusjonen.
* Det er omstendigheter omkring vedtaket som ikke har kommet fram i behandlingen.
* Det er gjort feil i saksbehandlingen som gjør at vedtaket ikke kan regnes for gyldig.
 |
|  |

|  |
| --- |
| **Hvilke regler i vedtekter (lokale eller sentrale) er det du mener er vurdert feil?** |
|  |
| **Skriftlige bevis og vitneutsagn**Eksempler: Kontrakter/avtaler, fakturaer, brev/e-post, vitneutsagn og rapporterSett nummer på vedleggene. Nummerer også hver side.  |
| Nr. | Beskriv beviset kort | Vedlegg nummer |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |

Informasjon til partene

**Informasjon om saksgangen**

Saken må være avgjort i henhold til vedtektene før den kan klages inn for Domsutvalget. Vanligvis innebærer dette at det må foreligge gyldige vedtak i henhold til de sentrale vedtektene § 4.2 som sier at suspensjon/eksklusjon bare kan besluttes av:

* styret i et lokallag
* styret i et regionlag
* forbundsstyret

Merk følgende forskjeller i forhold til de gamle vedtektene:

1. Årsmøtet i lokallaget er ikke lenger ankeinstans for vedtak gjort av styret i lokallaget.
2. Administrasjonen i NJFF er ikke lenger ankeinstans og kan heller ikke beslutte eksklusjon/ suspensjon

Klage kan nå sendes til domsutvalget direkte etter vedtak om eksklusjon/suspensjon.

NJFF sine sentrale vedtekter er bestemt av landsmøtet og bindende for alle lokallag. Dette innebærer at selv om lokallaget har vedtekter som ikke inkluderer domsutvalget, gjør ikke dette at saken skal gå etter gamle regler. Domsutvalget er dessuten ankeinstans for vedtak fra både regionlag, forbundsstyret og NJFFs administrasjon og dermed overordnet organ for alle slike saker uansett lokallagets vedtekter.

**Behandlingen i domsutvalget**

Behandlingen i domsutvalget er kun skriftlig, og den som vil ha medhold i en påstand må sørge for tilstrekkelige bevis for dette – skriftlig. Det innebærer at:

*Vitneutsagn* må være skriftlige og signert. Disse utsagnene bør komme direkte fra den som har sett/hørt hendelsen – ikke fra andre som bare har hørt det fra disse. De bør også angi tid og sted for hendelsen.

*Utsagn på Facebook, Twitter, Instagram etc*. som ligger til grunn for vedtak må vedlegges som skjerm­dumper – dvs. at det er tatt bilde av meldingene – slik at det tydelig fremgår hvilke deltagere som har vært med, dato/tidspunkt og hvor utsagnet er avgitt (f.eks. på lokalforeningens profil eller om det er på en privat profil).

Dersom det refereres til *innlegg i aviser, anmeldelser, klager til kommune/fylke eller tilsvarende* må kopi av klage, ev. tilsvar og beslutning vedlegges.

Dersom en person som har blitt suspendert/ekskludert *tidligere har fått muntlige eller skriftlige advarsler eller andre reaksjoner,* og dette er relevant for saken, må dette vedlegges – om det er gitt muntlig må det vises til en protokoll eller vitneuttalelse.

Verdien av bevis er størst når de innhentes umiddelbart etter en hendelse, og hendelser langt tilbake i tid (3 år eller eldre) vil normalt ikke bli tillagt særlig vekt med mindre det er gjentagelse eller spesielt alvorlige forhold. Domsutvalget vil også legge vekt på om det ble reagert på hendelsen da den inntraff.

Under behandlingen i domsutvalget vil den som har klaget inn avgjørelsen, bli benevnt «Klager» og den instans som har fattet vedtak om suspensjon/eksklusjon «Klagemotpart».

Domsutvalget vil sørge for at all informasjon blir delt med alle parter – og at all ny informasjon som kommer fra partene i forbindelse med behandlingen vil bli lagt frem for den andre parten. Vitneutsagn kan bli anonymisert dersom vitnet ber om det når uttalelsen sendes til motparten – men domsutvalget skal alltid kjenne identiteten på vitnet. Anonyme utsagn tillates ikke.

For å sørge for en mest mulig effektiv behandling vil domsutvalget normalt sette en svarfrist på dokumenter/informasjon som kommer inn etter at klage er opprettet. Vanligvis er denne 14 dager. Domsutvalget har anledning – men ikke plikt – til å godta dokumenter som kommer inn senere. Normalt blir ikke slike tilsvar sendt ut til motparten – men dersom det fremkommer ny informasjon eller nye påstander, kan domsutvalget bestemme at det skal sendes til motparten.

**Rettigheter mens saken blir behandlet i domsutvalget**

I tiden fra eksklusjon/suspensjon er gyldig vedtatt til domsutvalget har avsagt en dom gjelder eksklusjonen/suspensjonen slik at medlemmet er utestengt fra alle aktiviteter i NJFF – inkludert deltagelse i arrangementer, konkurranser og på årsmøte. Etter de nye vedtektene fører en eksklusjon/ suspensjon til at medlemmet utestenges fra hele organisasjonen – og kan ikke melde seg inn i et annet lokallag e.l. som tidligere.

Det påløper ikke saksomkostninger for behandling i domsutvalget, og hver av partene bærer sine egne kostnader.

Administrasjonen i NJFF kan veilede deg om hvordan en klage skal settes opp Fyll ut skjemaet på forhånd, og legg ved alle dokumenter som kan være relevante i saken. Saken kan avvises hvis klagen er mangelfull.

**Klage med vedlegg sendes til domsutvalget@njff.no**